ચીન ૨૦૨૮માં અમેરિકાને પછાડી વિશ્વની મહાસત્તા બનશેઃ રિપોર્ટ | Nutan Samachar
Home આંતર-રાષ્ટ્રીય ચીન ૨૦૨૮માં અમેરિકાને પછાડી વિશ્વની મહાસત્તા બનશેઃ રિપોર્ટ
ચીન ૨૦૨૮માં અમેરિકાને પછાડી વિશ્વની મહાસત્તા બનશેઃ રિપોર્ટ
વોશિંગ્ટન,તા.૨૬
ચીન ૨૦૨૮માં અમેરિકાને પછાડી વિશ્વની સૌથી મોટી અર્થવ્યવસ્થા બની જશે. પહેલા માનવામાં આવતુ હતુ કે ચીન ૨૦૩૩ સુધીમા આ જગ્યાએ પહોંચશે પરંતુ કોવિડ-૧૯ મહામારીએ સ્થિતિ બદલી નાખી છે. ચીન ઝડપથી આ સંકટમાંથી બહાર આવી ગયુ છે જ્યારે અમેરિકાનું અર્થતંત્ર હજુ પણ સંઘર્ષ કરી રહ્યુ છે. આના કારણે ચીન અનુમાનથી પાંચ વર્ષ પહેલા જ અમેરિકા કરતા આગળ નીકળી જશે. સેન્ટર ફોર ઈકોનોમિકસ એન્ડ બીઝનેશ રીસર્ચ દ્વારા પોતાના વાર્ષિક રીપોર્ટમાં આવો દાવો કરવામાં આવ્યો છે.
રીપોર્ટ અનુસાર પાછલા કેટલાક સમયમાં અમેરિકા અને ચીન વચ્ચે ઈકોનોમિક અને સોફટ પાવર સંઘર્ષ ચાલી રહ્યો છે. કોવિડ-૧૯ મહામારીએ તેને ચીનના પક્ષમાં લાવી દીધો છે. રીપોર્ટ અનુસાર ચીને શરૂઆતમાં જ લોકડાઉન લગાવી મહામારીને નિપટવામાં અત્યંત કુશળતા દાખવી. જ્યારે અમેરિકા હજુ પણ સંઘર્ષ કરી રહ્યુ છે. ચીનની ઈકોનોમી ૨૦૨૧-૨૫ દરમ્યાન ૫.૭ ટકાની ઝડપથી આગળ વધે તેવી શકયતા છે તે પછી તેની સ્પીડ થોડી ધીમી પડશે. ૨૦૨૬ થી ૨૦૩૦ દરમિયાન તે ૪.૫ ટકા રહી શકશે.